*Príloha č. 3 súťažných podkladov*

**CEZ ÚV SR: ČČ/2023**

**CEZ KP SR: čč/2023**

**ZMLUVA O DIELO A LICENČNÁ ZMLUVA**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“)

(ďalej len „**zmluva**“)

medzi zmluvnými stranami

**Objednávateľ**

Názov: **Úrad vlády Slovenskej republiky**

Sídlo:Námestie slobody 1, 813 70 Bratislava

IČO: 00 151 513

DIČ: 20 2084 5057

bankové spojenie: Štátna pokladnica

číslo účtu v tvare IBAN: SK96 8180 0000 0070 0006 0195

v mene ktorého koná: Mgr. Michal Luciak,

vedúci Úradu vlády Slovenskej republiky

vo veciach technických: Ing. Peter Ochodničan, vedúci investičného oddelenia

(ďalej len „**ÚV SR**“)

# a

**Zhotoviteľ:** ...........................

Sídlo: ...........................

Zapísaný: ...........................

IČO: ...........................

DIČ: ...........................

IČ DPH: ...........................

bankové spojenie: ...........................

číslo účtu v tvare IBAN: ...........................

v mene ktorého koná: ...........................

vo veciach zmluvných: ...........................

vo veciach technických: ...........................

(ďalej len„**Zhotoviteľ**“)

(Objednávateľ a Zhotoviteľ ďalej spolu aj ako „**zmluvné strany“** alebo jednotlivo „**zmluvná strana**“)

**Preambula**

Zmluvné strany uzatvárajú túto zmluvu ako výsledok verejného obstarávania na predmet zákazky **„Štúdia a návrh riešení investičného zámeru „Rekonštrukcia Prístavby úradu vlády, tzv. nová budova“ “,** ktorú realizoval ÚV SR ako verejný obstarávateľ v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“).

# Článok 1

# Predmet zmluvy

Predmetom tejto zmluvy je úprava vzájomných práv a povinností zmluvných strán v súvislosti zo záväzkom Zhotoviteľa poskytnúť Objednávateľovi projektové práce v rámci predprojektovej a projektovej prípravy stavby „rekonštrukcie Novej budovy ÚV SR “ a to vypracovať a dodať overovaciu štúdiu označenú ako „**Štúdia a návrh riešení investičného zámeru „Rekonštrukcia Prístavby úradu vlády, tzv. nová budova““** v rozsahu a za podmienok podľa ods. 2 až 3 tohto článku a podľa Prílohy č. 1 - Opis predmetu zákazky (ďalej len „**Dielo**“), a poskytnúť konzultačnú činnosť (ďalej len „**KČ**“) podľa ods. 4 tohto článku a udeliť Objednávateľovi licenciu v rozsahu a v zmysle podmienok dohodnutých v tejto zmluve; a so záväzkom Objednávateľa riadne a včas zhotovené Dielo prevziať a zaplatiť Zhotoviteľovi cenu v lehotách a za podmienok uvedených v tejto zmluve.

1. Zhotoviteľ sa zaväzuje zhotoviť a odovzdať Dielo Objednávateľovi v rozsahu podľa ods. 3 tohto článku zmluvy, vo vlastnom mene, na vlastnú zodpovednosť tak, aby všetky jeho časti a rovnako Dielo ako celok boli v súlade s podmienkami tejto zmluvy, Prílohou č. 1 a súťažnými podkladmi, pričom sa zaväzuje dodržiavať pokyny a požiadavky Objednávateľa, ako aj príslušné právne predpisy platné na území Slovenskej republiky, platné slovenské technické normy a európske normy (STN a EN), všeobecne záväzné technické požiadavky aj keď nie sú právne záväzné a rozhodnutia dotknutých orgánov štátnej správy a samosprávy a organizácii v povoľovacom konaní.
	1. Dielo zahŕňa tieto časti:
		1. vypracovanie overovacej štúdie uskutočniteľnosti rekonštrukcie objektu Novej budovy (ďalej aj ako „**štúdia**“), ktorý sa nachádza na Námestí Slobody 1v Bratislave, súpisné číslo 7435, postavený na parcele č. 7661/2, zapísanej na liste vlastníctva č. 2949, vedenom Okresným úradom Bratislava, katastrálny odbor, nachádzajúcej sa v katastrálnom území Staré Mesto, obec Bratislava-Staré Mesto, okres Bratislava I v správe ÚV SR (ďalej aj ako „**objekt**“) a poskytnutie s tým súvisiacej inžinierskej činností (ďalej len „**IČ**“), všetko v rozsahu a za podmienok podľa tejto zmluvy a jej neoddeliteľných príloh,
		2. v rámci predprojektovej prípravy komplexné zameranie celého objektu Nová budova ÚV SR, a spracovanie projektu súčasného vyhotovenia objektu podľa tejto zmluvy a jej neoddeliteľných príloh.
	2. Predmetom tejto zmluvy je aj poskytnutie KČ v procese verejného obstarávania na budúceho zhotoviteľa projektovej dokumentácie pre realizáciu stavby „Rekonštrukcie objektu Novej budovy ÚV SR“ a realizácie rekonštrukcie objektu Novej budovy ÚV SR až do vydania stavebného povolenia pre realizáciu stavby„Rekonštrukcie objektu Novej budovy ÚV SR“ resp. obdobného dokumentu, v rozsahu a za podmienok podľa tejto zmluvy a jej neoddeliteľných príloh.

# Článok 2

# Termíny plnenia a miesto plnenia zmluvy

* 1. Zhotoviteľ sa zaväzuje dodať Dielo v nasledovných lehotách pre jednotlivé časti:
1. časť Diela podľa čl. 1 ods. 3 písm. a) tejto zmluvy do deväťdesiatich (90) kalendárnych dní odo dňa nadobudnutia účinnosti zmluvy,
2. časť Diela podľa čl. 1 ods. 3 písm. b) tejto zmluvy do štyridsiatich (40) pracovných dní odo dňa nadobudnutia účinnosti zmluvy,
	1. Zhotoviteľ sa zároveň zaväzuje poskytovať súčinnosť v celom procese verejného obstarávania na budúceho zhotoviteľa projektovej dokumentácie pre realizáciu stavby rekonštrukcie objektu Novej budovy ÚV SR, na základe písomných požiadaviek Objednávateľa. Zhotoviteľ bude poskytovať vysvetlenia súťažných podkladov na základe prípadných žiadostí o vysvetlenie a doplnenie súťažných podkladov predložených uchádzačmi, ktoré budú doručené budúcemu verejnému obstarávateľovi a to do dvoch (2) pracovných dní od obdržania žiadosti o vysvetlenie alebo doplnenie a bude súčinný pri vyhodnocovaní ponúk uchádzačov v procese verejného obstarávania na budúceho zhotoviteľa projektovej dokumentácie pre realizáciu stavby rekonštrukcie Novej budovy ÚV SR a zároveň realizátora stavby rekonštrukcie objektu Novej budovy ÚV SR .
	2. Zhotoviteľ sa zaväzuje poskytovať KČ počnúc dňom začatia prípravy procesu verejného obstarávania na budúceho zhotoviteľa , projektovej dokumentácie pre realizáciu stavby rekonštrukcie Novej budovy ÚV SR a zároveň realizátora stavebných prác až do vydania právoplatného stavebného povolenia pre realizáciu stavby rekonštrukcie Novej budovy ÚV SR alebo iného obdobného dokladu. Na účely tejto zmluvy sa za deň začatia procesu verejného obstarávania na budúceho zhotoviteľa projektovej dokumentácie pre realizáciu stavby Novej budovy ÚV SR a zároveň realizátora stavebných prác považuje deň nasledujúci po dni schválenia projektu rekonštrukcie Novej budovy ÚV SR vládou Slovenskej republiky bez pripomienok.
	3. Miestom plnenia zmluvy, pokiaľ z povahy záväzku nevyplýva niečo iné alebo nie je jednotlivo v tejto zmluve uvedené inak, je sídlo ÚV SR uvedené v záhlaví tejto zmluvy.
	4. Zhotoviteľ je povinný písomne oznámiť Objednávateľovi najneskôr tri (3) kalendárne dni vopred, kedy bude Dielo alebo jeho časť pripravené na odovzdanie a prevzatie tak, aby boli dodržané lehoty na odovzdanie Diela podľa tejto zmluvy uvedené v ods. 1 tohto článku. Dielo alebo jeho časť bude prevzaté po prerokovaní a odsúhlasení kompletného obsahu Objednávateľom.
	5. Lehota pre výkon KČ začne plynúť odo dňa prípravy procesu verejného obstarávania na budúceho zhotoviteľa projektovej dokumentácie pre realizáciu stavby rekonštrukcie Novej budovy ÚV SR a zároveň realizátora stavebných prác v lehote trvania 12 mesiacov v rozsahu 360 hodín (v predpokladanom rozsahu 30 hodín mesačne).Predĺženie lehoty výkonu KČ v dôsledku dlhšej realizácie verejného obstarávania na budúceho zhotoviteľa a zároveň realizátora stavebných prác bude v prípade potreby predmetom písomného dodatku.
	6. Ak bude Zhotoviteľ svedomito dodržiavať postup stanovený orgánmi verejnej správy a tieto orgány budú nesprávnym úradným postupom zdržovať alebo narúšať prácu Zhotoviteľa a oneskorenie alebo narušenie bolo nepredvídateľné, potom sa bude takéto oneskorenie alebo narušenie považovať za dôvod predĺženia lehoty plnenia predmetu tejto zmluvy.

# Článok 3

# Spôsob plnenia zmluvy

* 1. Zmluvné strany sa výslovne dohodli na pravidelných stretnutiach v sídle ÚV SR uvedenom v záhlaví tejto zmluvy alebo v iných priestoroch určených Objednávateľom aspoň jedenkrát za kalendárny týždeň, za účasti zástupcov Zhotoviteľa, ÚV SR a dotknutých orgánov štátnej správy účelom ktorých bude prezentovanie rozpracovanosti projektových prác na Diele Zhotoviteľom a pripomienkovanie štúdie a jej častí (návrhy a závery budú prerokované) Objednávateľom súvisiacich s plnením predmetu podľa tejto zmluvy.
	2. Pravidelné stretnutie sa zaväzuje iniciovať a zvolať zodpovedná osoba Zhotoviteľa a ÚV SR sa zaväzuje zúčastniť sa tohto stretnutia v oznámenom termíne za predpokladu, že k oznámeniu termínu došlo najmenej dva (2) pracovné dni vopred. Zhotoviteľ sa zaväzuje z každého stretnutia v zmysle ods. 1 tohto článku zmluvy vyhotoviť zápis, ktorého rovnopis obdrží Zhotoviteľ a objednávateľ. Za zodpovednú osobu na účely komunikácie zmluvných strán sa považujú osoby uvedené v záhlaví tejto zmluvy označené ako osoby oprávnené vo veciach technických.
	3. V prípade, ak zápis z pravidelného týždenného stretnutia obsahuje výhrady vznesené objednávateľom alebo iným dotknutým orgánom štátnej správy alebo samosprávy, Zhotoviteľ je povinný prepracovať Dielo, resp. jeho časť v zmysle námietok a na najbližšom stretnutí informovať objednávateľa o vykonanej náprave.
	4. Objednávateľ sa zaväzuje, že počas vykonávania predmetu zmluvy poskytne Zhotoviteľovi nevyhnutnú súčinnosť, a to najmä poskytovaním upresňujúcich alebo doplňujúcich údajov alebo nevyhnutných podkladov potrebných na vykonanie predmetu zmluvy v súlade s touto zmluvou.
	5. Zhotoviteľ sa zaväzuje dodať Objednávateľovi Dielo, resp. jeho príslušnú časť v štandardnom vyhotovení šesťkrát (6x) v tlačenej/listinnej forme a šesťkrát (6x) v elektronickej forme na CD/DVD nosiči resp. na inom vhodnom externom disku vo formáte dwg, pdf, doc a xls.
	6. Dňom dodania Diela alebo jeho časti do sídla objednávateľa sa začína preberacie konanie, účelom ktorého je posúdenie skutočnosti, či Dielo alebo jeho časť spĺňa kvantitatívne a kvalitatívne vlastnosti vymienené v tejto zmluve a jej prílohách.
	7. Na účely tejto zmluvy Dielo má zjavné vady ak nespĺňa kvantitatívne a kvalitatívne vlastnosti uvedené v tejto zmluve, ktoré bránia riadnemu užívaniu Diela, resp. užívaniu Diela na ním vymienené účely v zmysle tejto zmluvy, a ktoré sú Objednávateľom zistené pri vynaložené náležitej starostlivosti počas preberacieho konania alebo nespĺňa ďalšie požiadavky uvedené v tejto zmluve. Ustanovenia čl. 8 tým nie sú dotknuté.
	8. Objednávateľ sa zaväzuje posúdiť dodané Dielo alebo jeho časť v lehote do siedmich (7) pracovných dní odo dňa jeho dodania a v tejto lehote podpísať preberací protokol alebo písomne oznámiť Zhotoviteľovi výhrady voči dodanému Dielu spolu s uvedením lehoty, v ktorej majú byť odstránené.
	9. Zhotoviteľ sa zaväzuje v lehote určenej Objednávateľom, ktorá nesmie byť kratšia ako päť (5) pracovných dní, vady Diela odstrániť a predložiť Objednávateľovi Dielo bez vád spolu s písomným vyhlásením o rozsahu a spôsobe odstránenia vád.
	10. Objednávateľ sa zaväzuje Dielo po odstránení vád podľa ods. 9 tohto článku posúdiť do troch (3) pracovných dní odo dňa jeho predloženia a v prípade jeho akceptácie v tejto lehote podpísať preberací protokol.
	11. Preberacie konanie je ukončené dňom podpísania preberacieho protokolu bez vád pre príslušnú časť Diela podľa čl. 2 ods. 1 písm. a) a/alebo písm. b) Objednávateľom a Zhotoviteľom. Preberací protokol sa vyhotovuje v troch (3) rovnopisoch, pre každú zmluvnú stranu jedno vyhotovenie.
	12. Pre vylúčenie pochybností platí, že ak Dielo, resp. jeho časť k dátumu odovzdania podľa čl. 2 ods. 1 tejto zmluvy vykazuje zjavné vady zistené v rámci preberacieho konania, má sa za to, že Zhotoviteľ sa dostal do omeškania s riadnym a včasným plnením ku dňu odovzdania Diela podľa čl. 2 ods. 1 tejto zmluvy. Odstránenie zjavných vád Zhotoviteľom, v náhradnej lehote podľa ods. 9 tohto článku nezbavuje Zhotoviteľa zodpovednosti za škodu a Objednávateľa nezbavuje nároku na zmluvnú pokutu v súlade s čl. 7 ods. 1 tejto zmluvy.
	13. Zhotoviteľ sa zaväzuje vykonávať KČ spôsobom, ktorý nebráni riadnemu priebehu procesu verejného obstarávania na budúceho zhotoviteľa projektovej dokumentácie pre realizáciu stavby rekonštrukcie Novej budovy ÚV SR a realizátora stavebných prác, tzn. v lehotách podľa tejto zmluvy a podľa požiadaviek Objednávateľa.
	14. Zhotoviteľ sa zaväzuje predkladať objednávateľovi výkazy o vykonávaní KČ najmenej každé tri mesiace vykonávania KČ, ktoré budú následne predmetom posúdenia a schvaľovania zo strany objednávateľa. Ustanovenia o podpisovaní preberacieho protokolu objednávateľom podľa tohto článku zmluvy sa na schvaľovanie výkazov o vykonávaní KČ použijú primerane.
	15. Zhotoviteľ sa zaväzuje počas platnosti a účinnosti tejto zmluvy byť držiteľom potvrdenia o priemyselnej bezpečnosti podnikateľa podľa § 50 Zákona č. 215/2004 Z. z. o ochrane utajovaných skutočností a o zmene a doplnení niektorých zákonov (ďalej len „Zákon č. 215/2004 Z. z.“) v stupni utajenia „Dôverné“ a vyššie. Porušenie tejto povinnosti sa považuje za podstatné porušenie tejto zmluvy.

# Článok 4

# Cena a platobné podmienky

* 1. Cena za predmet zmluvy je stanovená dohodou zmluvných strán a v súlade so zákonom č. 18/1996 Z. z. o cenách v znení neskorších predpisov (ďalej len „**zákon o cenách**“), vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon o cenách a je dojednaná ako maximálna a konečná, sú v nej zahrnuté všetky náklady, činnosti, práce, výkony alebo služby, či cestovné náklady nevyhnutné za účelom riadneho splnenia predmetu zmluvy.
	2. Celková cena za predmet zmluvy je:

Cena bez DPH: ...........EUR (slovom: ..... eur)

DPH 20%............... .....EUR (slovom: .....eur)

Cena spolu s DPH........EUR (slovom: ...... eur)

(ďalej len „**cena**“).

* 1. Z ceny uvedenej v ods. 2 tohto článku zmluvy predstavujú náklady na jednotlivé časti uvedené v čl. 1 ods. 3 a ods. 4 tejto zmluvy nasledovné:

a) Cena časti Diela podľa čl. 1 ods. 3 písm. a) tejto zmluvy v EUR bez DPH: ..........

 (slovom:.......)

Sadzba DPH 20 % v EUR:.................., (slovom:..............)

Cena časti diela podľa čl. 1 ods. 3 písm. a) tejto zmluvy v EUR vrátane DPH......... (slovom:.....).

b) Cena časti Diela podľa čl. 1 ods. 3 písm. b) tejto zmluvy v EUR bez DPH: ..........

(slovom:.......)

Sadzba DPH 20 % v EUR:.................., (slovom:..............)

Cena časti Diela podľa čl. 1 ods. 3 písm. b) tejto zmluvy v EUR vrátane DPH......... (slovom:.....).

c) Cena predmetu zmluvy podľa čl. 1 ods. 4 tejto zmluvy v EUR bez DPH: ..........

(slovom:.......)

Sadzba DPH 20 % v EUR:.................., (slovom:..............)

Cena predmetu zmluvy podľa čl. 1 ods. 4 tejto zmluvy v EUR vrátane DPH......... (slovom:.....).

Cena je dojednaná ako cena maximálna a konečná. Pre vylúčenie akýchkoľvek pochybností platí, že dohodnutá cena zahŕňa všetky náklady Zhotoviteľa nevyhnutne vynaložené v súvislosti s realizáciou Diela, vrátane tých, ktoré nie sú explicitne uvedené v tejto zmluve.

* 1. Ak táto zmluva neustanovuje inak, Zhotoviteľ vystaví faktúry za jednotlivé časti predmetu zmluvy nasledovne:
1. na cenu Diela uvedenú v ods. 3 písm. a) a b) tohto článku po podpísaní preberacích protokolov Objednávateľom podľa čl. 3 tejto zmluvy,
2. na 1/4 ceny uvedenú v ods. 3 písm. c) tohto článku Zhotoviteľ vystaví faktúru za každé 3 mesiace výkonu KČ. Prvú faktúru je oprávnený vystaviť tri (3) mesiace odo dňa začatia procesu verejného obstarávania na budúceho zhotoviteľa projektovej dokumentácie pre realizáciu stavby rekonštrukcie Novej budovy ÚV SR a realizátora stavebných prác, v súlade s čl. 2 ods. 3 a 6 tejto zmluvy. Ďalšiu faktúru vystaví tri (3) mesiace od predchádzajúcej vystavenej faktúre až do úplného zaplatenia ceny podľa ods. 3 písm. c) tohto článku alebo do ukončenia prác t.j. vydania stavebného povolenia resp. obdobného dokumentu, podľa toho ktorá skutočnosť nastane skôr.

5. Prílohou faktúry podľa ods. 4 písm. a) tohto článku bude kópia podpísaného preberacieho protokolu podľa čl. 3 tejto zmluvy. Prílohou faktúry podľa ods. 4 písm. b) tohto článku budú fotokópie Objednávateľom schválených výkazov za výkon KČ za príslušné 3 mesiace v súlade s čl. 3 ods. 14 tejto zmluvy.

* 1. Faktúra je splatná do tridsiatich (30) kalendárnych dní odo dňa jej preukázateľného doručenia objednávateľovi. Faktúra musí obsahovať náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Pokiaľ faktúra nebude obsahovať požadované zákonné náležitosti, objednávateľ je oprávnený vrátiť ju Zhotoviteľovi na doplnenie, resp. opravu. V takom prípade sa ruší lehota splatnosti pôvodnej faktúry a nová lehota splatnosti začne plynúť doručením opravenej faktúry späť objednávateľovi.
	2. V prípade potreby vykonania naviac prác, požadovaných Objednávateľom nad rámec tejto zmluvy alebo prác, ktoré nemohol Zhotoviteľ alebo Objednávateľ v čase predloženia ponuky predvídať a ktoré budú mať vplyv na cenu a čas plnenia, bude vykonanie takýchto prác riešené písomným dodatkom k tejto zmluve. Zhotoviteľ je povinný bez zbytočného odkladu oznámiť formou návrhu písomného dodatku Objednávateľovi potrebu vykonania naviac prác, ktoré nemohol v čase predloženia ponuky predvídať a s tým spojené prekročenie ceny, a ktorých vykonanie bude podmienené predošlým písomným súhlasom Objednávateľa, v opačnom prípade nevznikne Zhotoviteľovi nárok na úhradu ceny vykonaných naviac prác.
	3. Zhotoviteľ sa zaväzuje uhradiť všetky správne a iné poplatky, ktoré súvisia s plnením záväzku podľa tejto zmluvy.
	4. Cena za predmet zmluvy bude uhradená objednávateľom bezhotovostným prevodom na účet Zhotoviteľa uvedený v záhlaví tejto zmluvy, na základe faktúry vystavenej Zhotoviteľom a doručenej objednávateľovi.
	5. Objednávateľ neposkytuje Zhotoviteľovi zálohu ani preddavky.
	6. Objednávateľ si vyhradzuje právo na pomerné zníženie celkovej ceny podľa čl. 4 ods. 2 tejto zmluvy, v prípade ak sa časť predmetu zmluvy podľa článku I. bod 4 tejto zmluvy nebude z podnetu Objednávateľa realizovať. Zhotoviteľovi v takomto prípade nevzniká nárok na náhradu škody.

# Článok 5

# Práva a povinnosti zmluvných strán

* 1. Vlastnícke právo k nosiču informácií, na ktorých bude Dielo alebo jeho časť uložené prechádza na objednávateľa dňom podpísania preberacieho protokolu podľa čl. 3 ods. 8 až 11 tejto zmluvy.
	2. Zhotoviteľ sa pri plnení predmetu zmluvy zaväzuje postupovať s odbornou starostlivosťou, v súlade s platnými právnymi predpismi a technickými normami. Zhotoviteľ zodpovedá za škodu, ktorá vznikne Objednávateľovi v príčinnej súvislosti s porušením povinností vyplývajúcich z tejto zmluvy vrátane jej príloh.
	3. Zhotoviteľ sa zaväzuje, že plnenia podľa tejto zmluvy vykoná/poskytne podľa podmienok uvedených v tejto zmluve a v Prílohe č. 1 - Opis predmetu zákazky, a to riadne, včas a bez vád. Postup podľa čl. 3 tejto zmluvy tým nie je dotknutý.
	4. Zhotoviteľ sa zaväzuje, že sa zúčastní konania, štátnej expertízy, všetkých rokovaní, prípadne stretnutí s verejnosťou a pod., aj keď sa uskutočnia po dni odovzdania a prevzatia Diela podľa čl. 3 tejto zmluvy, a že si splní povinnosti z nich pre neho vyplývajúce v súlade s obsahom a rozsahom Diela a činnosti KČ podľa tejto zmluvy. Finančné náklady s tým súvisiace znáša Zhotoviteľ.
	5. Zhotoviteľ je oprávnený použiť skutočnosť, že vykonal Dielo, IČ alebo činnosť KČ pre Objednávateľa na propagáciu svojej činnosti na verejnosti. Musí však pritom chrániť oprávnené záujmy Objednávateľa a postupovať v súlade s článkom 12 tejto zmluvy. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
	6. Zhotoviteľ sa pri plnení predmetu zmluvy zaväzuje postupovať v úzkej súčinnosti s Objednávateľom.
	7. Objednávateľ je povinný poskytnúť Zhotoviteľovi všetku súčinnosť potrebnú pre riadne a včasné splnenie predmetu zmluvy.
	8. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“). Nesplnenie tejto povinnosti môže mať podľa § 19 ods. 3 zákona o verejnom obstarávaní za následok odstúpenie od zmluvy zo strany Objednávateľa. Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) siedmy bod zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo zákona o registri partnerov verejného sektora. Zhotoviteľ je povinný na požiadanie Objednávateľa predložiť všetky zmluvy so subdodávateľmi.
	9. Zhotoviteľ sa zároveň zaväzuje zapísať sa do registra partnerov verejného sektora aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis Zhotoviteľa do registra partnerov verejného sektora v zmysle zákona o registri partnerov verejného sektora vyžaduje. V tejto súvislosti:

a) Zhotoviteľ je povinný oznámiť Objednávateľovi všetky zmeny, ktoré budú v registri partnerov verejného sektora vo vzťahu k nemu vykonané, a to do piatich (5) kalendárnych dní, odkedy k zápisu zmeny do registra partnerov verejného sektora došlo,

b) Zhotoviteľ berie na vedomie, že povinnosti uvedené v tomto odseku tohto článku sa primerane vzťahujú aj na subdodávateľov Zhotoviteľa a zaväzuje sa zabezpečiť, aby mali subdodávatelia splnené tieto povinnosti v zmysle zákona o registri partnerov verejného sektora,

c) pokiaľ Zhotoviteľ nesplní povinnosti v zmysle § 2 zákona o registri partnerov verejného sektora, Objednávateľ je oprávnený neplniť, čo mu ukladá zmluva, pričom nie je v omeškaní a toto neplnenie sa nepovažuje za porušenie zmluvy. Zhotoviteľ nie je oprávnený uplatňovať si v tomto prípade voči Objednávateľovi akúkoľvek náhradu škody alebo sankcie,

d) v prípade, ak sa preukáže, že Zhotoviteľ alebo jeho subdodávateľ porušil povinnosti uvedené v tomto odseku tohto článku a Objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa Zhotoviteľ nahradiť Objednávateľovi túto pokutu alebo akúkoľvek inú sankciu v celom rozsahu a nahradiť Objednávateľovi aj akúkoľvek inú škodu, ktorá v tejto súvislosti vznikne.

10. Zhotoviteľ je povinný mať v platnosti počas celej realizácie Diela poistenie zodpovednosti za škodu na minimálnu poistnú sumu vo výške celkovej ceny Diela a preukázať, že má uhradené poistné za obdobie podľa predmetnej poistnej zmluvy. Pre vylúčenie pochybností platí, že v cene Diela je zahrnuté aj poistenie. Zhotoviteľ je povinný Objednávateľovi kedykoľvek na požiadanie, v lehote troch (3) dní od doručenia tejto požiadavky Zhotoviteľovi, preukázať splnenie povinnosti podľa tohto odseku.

11. Ak Zhotoviteľ nesplní povinnosť podľa odseku 10 tohto článku a dôjde k poškodeniu alebo zničeniu majetku Objednávateľa, Zhotoviteľ sa zaväzuje nahradiť Objednávateľovi celú takto vzniknutú škodu bez ohľadu na prípadnú zodpovednosť tretích osôb. To platí aj v prípade odmietnutia alebo čiastočného odmietnutia poistného plnenia zo strany poistiteľa, a to až do výšky, v ktorej škoda nebola pokrytá poistným plnením.

* 1. Zhotoviteľ je povinný počas realizácie diela dodržiavať tieto režimové opatrenia objednávateľa:
1. Objednávateľ si vyhradzuje právo žiadať, zbierať a zhromažďovať osobné údaje zamestnancov dodávateľa potrebné k zabezpečeniu vstupu a pohybu osôb a vjazdu vozidiel v objekte Úradu vlády Slovenskej republiky (ďalej len „objekt“) a k zabezpečeniu riadneho plnenia predmetu zmluvy.
2. Zhotoviteľ je povinný minimálne 48 hodín pred vstupom pracovníkov do objektu za účelom realizácie predmetu zákazky, oznámiť kontaktnej osobe objednávateľa - meno, priezvisko, číslo OP alebo dátum narodenia pri pracovníkoch, ktorých štátna príslušnosť nie je SR. Ak zhotoviteľ nesplní túto povinnosť nemusí byť umožnený vstup pracovníkov do objektu. Prípadné škody za toto porušenie znáša zhotoviteľ.
3. Zhotoviteľ je povinný nahlásiť všetky vozidlá, uvedením značky, typu a EČV, s ktorými bude do objektu vchádzať. Do objektu budú mať umožnený vjazd iba vozidlá, ktoré súvisia s realizáciou predmetu zákazky. Ak zhotoviteľ nesplní túto povinnosť nemusí byť umožnený vjazd vozidlu do objektu. Prípadné škody za toto porušenie znáša zhotoviteľ.
4. Objednávateľ si vyhradzuje právo neumožniť výkon prác osobám, ktoré určí Úrad pre ochranu ústavných činiteľov a diplomatických misií Ministerstva vnútra Slovenskej republiky (ďalej len „ÚOÚČaDM“). Zhotoviteľovi nevzniká nárok na náhradu škody.
5. Pracovníci sú povinní sa pri príchode do objektu podrobiť zápisu do knihy návštev a strpieť bezpečnostnú prehliadku, ktorú vykoná príslušník ÚOÚČaDM. Bezpečnostná prehliadka sa vykoná aj na predmetoch, ktoré sa vnášajú do objektu.
6. Do objektu je zakázané vstupovať so strelnou zbraňou, výbušným predmetom a výbušninou. Toto porušenie sa berie za závažne porušenie režimových opatrení a pracovníkovi nebude umožnené podieľať sa na plnení predmetu zákazky v objekte. Prípadné škody za toto porušenie znáša zhotoviteľ.
7. Do objektu je zakázané vstupovať pod vplyvom alkoholu alebo inej návykovej látky. Počas pracovnej doby je zakázané byť pod vplyvom alkoholu alebo inej návykovej látky. Toto porušenie sa berie za závažne porušenie režimových opatrení a pracovníkovi nebude umožnené podieľať sa na plnení predmetu zákazky v objekte. Prípadné škody za toto porušenie znáša zhotoviteľ.
8. Pracovná doba pre zhotoviteľa je vyhradená v čase 07.00 – 17.00 hod. Práce mimo pracovnej doby nie je možné vykonávať.
9. Počas pracovnej doby obmedziť vstup a výstup pracovníkov dodávateľa z objektu okrem prípadov, ktoré súvisia s plnením predmetu zmluvy. Po každom vstupe do objektu je pracovník dodávateľa povinný podrobiť sa bezpečnostnej prehliadke.
10. Zhotoviteľ si je vedomý, že vykonáva práce v objekte, kde zasadá vláda SR, alebo sa prijímajú oficiálne zahraničné návštevy, iné oficiálne návštevy predsedu vlády SR, alebo sa v ňom zdržiavajú chránené osoby. Počas týchto udalostí je spravidla zakázané vykonávať akékoľvek práce dodávateľskými spoločnosťami. Objednávateľ si vyhradzuje právo v prípade potreby práce prerušiť alebo niektoré práce v určitom čase zakázať. Objednávateľ si toto právo vyhradzuje a zhotoviteľ musí tento fakt strpieť. Za práce ktoré sa nemohli vykonať z uvedených dôvodov nie je možne objednávateľa nijako sankcionovať a pokyn objednávateľa treba uposlúchnuť. Z prevádzkových dôvodov, najmä z povahy hlučných a prašných prác, môže byť objednávateľom nariadené vykonávanie takýchto prác zhotoviteľovi mimo pracovnú dobu objednávateľa alebo počas víkendu alebo dňa pracovného pokoja. Takéto práce si odsúhlasia zmluvné strany. Počas prerušenia lehoty zhotoviteľ nie je v omeškaní.
11. Zamestnanci dodávateľa sú povinní dodržiavať tieto režimové opatrenia platné v objekte, pokyny zamestnanca Odboru krízového manažmentu Úradu vlády Slovenskej republiky a príslušníka ÚOÚČaDM. Za túto skutočnosť plne zodpovedá zhotoviteľ a zaväzuje sa pracovníkov náležite poučiť.
12. Zhotoviteľ je povinný určiť vedúcich zamestnancov, ktorí budú zodpovední za organizáciu, styk s kontaktnými osobami objednávateľa a príslušníkmi ÚOUČaDM a za koordináciu výkonu prác súvisiacimi s plnením predmetu zmluvy.
13. V objekte je zakázané vyhotovovať zvukový, obrazový a zvukovo-obrazový záznam bez predošlého súhlasu objednávateľa.
14. Ak bude mať plnenie predmetu zmluvy vplyv na iné investičné akcie v objekte je dodávateľ povinný poskytnúť súčinnosť pri koordinácii prác s ostatnými zmluvnými dodávateľmi.

# Článok 6

# Autorské práva a licencie

* 1. Ku všetkým výstupom spojeným s realizáciou Diela, ktoré podliehajú ochrane podľa Autorského zákona sa Zhotoviteľ zaväzuje poskytnúť objednávateľovi licencie - súhlas na použitie Diela alebo jeho časti, a to na všetky zmluvným stranám pri uzavieraní tejto zmluvy známe spôsoby použitia najmä na:

a) použitie Diela vcelku alebo len čiastočne (po častiach) všetkými spôsobmi známymi ku dňu účinnosti zmluvy, najmä na jeho priame používanie objednávateľa pri výkone ich činnosti,

b) vyhotovenie rozmnoženiny Diela,

1. spracovanie, preklad a adaptáciu Diela,
2. zaradenie Diela do súborného diela,
3. verejné vystavenie Diela,
4. verejné vykonanie Diela,
5. verejný prenos Diela,
6. zmenu, úpravu, dokončenie Diela alebo na prenechanie na spracovanie, zmenu, úpravu, preklad resp. dokončenie Diela, ako aj na použitie takéhoto Diela,
7. spracovávanie, upravovanie a vytváranie odvodeného diela z Diela, ako aj právo udeľovať súhlas tretím osobám k vykonávaniu týchto činností a takto spracované, upravené alebo odvodené dielo ďalej užívať v rozsahu podľa tejto zmluvy,
8. udeľovanie práva na využívanie Diela v rozsahu práv poskytnutých Zhotoviteľom objednávateľovi touto zmluvou akejkoľvek tretej osobe, ktorá bude oprávnená poskytovať plnenie objednávateľovi v súvislosti s Dielom.
	1. Zhotoviteľ touto zmluvou udeľuje objednávateľovi:

a) licenciu v územne neobmedzenom rozsahu,

1. licenciu vo vecne neobmedzenom rozsahu,
2. licenciu v časovom rozsahu na dobu trvania majetkových práv Zhotoviteľa podľa § 32 Autorského zákona.
	1. Zhotoviteľ vyhlasuje, že neudelí tretej osobe licenciu na spôsob použitia Diela udelený licenciou podľa ods. 1 tohto článku a zdrží sa použitia diela spôsobom, na ktorý udelil licenciu.
	2. Zmluvné strany sa dohodli, že odmena Zhotoviteľa za udelenie licencie k Dielu, ako aj všetky ďalšie výnosy alebo iné súvisiace platby, je zahrnutá v cene za Dielo podľa čl. 4 tejto zmluvy.
	3. Zhotoviteľ vyhlasuje, že je oprávnený udeliť licencie podľa tejto zmluvy a že udelenie licencií podľa tejto zmluvy nie je v rozpore so žiadnym jeho zmluvným záväzkom a/alebo právnym predpisom. V prípade, ak sa toto vyhlásenie ukáže ako nepravdivé, Objednávateľ je oprávnený od zmluvy odstúpiť a Zhotoviteľ je povinný nahradiť Objednávateľovi všetku škodu, ktorá mu tým vznikla.
	4. Objednávateľa je oprávnený udeliť sublicenciu tretím osobám, a to štátnym orgánom a orgánom verejnej správy Slovenskej republiky a/alebo právnickým osobám založenými týmito orgánmi a právnickým osobám založeným na základe zákona na osobitný účel plnenia potrieb vo všeobecnom záujme a/alebo iným osobám, na ktoré bude prenesený výkon štátnej alebo verejnej správy, k čomu Zhotoviteľ touto zmluvou udeľuje svoj súhlas.
	5. Objednávateľ je oprávnený používať Dielo a/alebo spracované a/alebo upravené Dielo v rozsahu a spôsobmi uvedenými v tejto zmluve a postúpiť zmluvou najmä na iné štátne orgány a orgány verejnej správy Slovenskej republiky a/alebo právnickým osobám založenými týmito orgánmi a právnickým osobám založeným na základe zákona na osobitný účel plnenia potrieb vo všeobecnom záujme a/alebo iným osobám, na ktoré bude prenesený výkon štátnej alebo verejnej správy v oblasti, na ktorý bol vytvorený, k čomu Zhotoviteľ touto zmluvou udeľuje svoj súhlas.

# Článok 7

# Sankcie

* 1. V prípade omeškania Zhotoviteľa s vykonaním predmetu zmluvy alebo jeho časti v lehotách podľa čl. 2 ods. 1 a 6 tejto zmluvy, je Objednávateľ oprávnený uplatniť si voči Zhotoviteľovi zmluvnú pokutu vo výške 0,1 % z celkovej ceny s DPH uvedenej v čl. 4 ods. 2 tejto zmluvy za každý aj začatý deň omeškania.
	2. V prípade porušenia povinnosti Zhotoviteľa podľa čl. 3 ods. 13 tejto zmluvy je Objednávateľ oprávnený uplatniť si voči Zhotoviteľovi zmluvnú pokutu vo výške 200 EUR za každé jednotlivé porušenie.
	3. V prípade omeškania objednávateľa s úhradou faktúry podľa čl. 4 ods. 6 tejto zmluvy je Zhotoviteľ oprávnený uplatniť si voči objednávateľovi úrok z omeškania vo výške 0,05 % z dlžnej sumy za každý aj začatý deň omeškania.
	4. V prípade, ak Zhotoviteľ poruší akúkoľvek povinnosť uvedenú v tejto zmluve, inú ako povinnosť uvedenú v ods. 1 až 3 tohto článku, vzniká Objednávateľovi nárok na zmluvnú pokutu vo výške 200 EUR za každý aj začatý deň, pokiaľ porušenie trvá a za každé takéto porušenie.
	5. Týmto článkom nie sú dotknuté nároky zmluvných strán na náhradu škody, ktorá vznikne zmluvnej strane porušením povinností vyplývajúcich z tejto zmluvy druhou zmluvnou stranou.

**Článok 8**

**Zodpovednosť za vady**

1. Zhotoviteľ zodpovedá za to, že predmet zmluvy alebo akákoľvek jeho časť budú realizované podľa podmienok a v rozsahu podľa tejto zmluvy a v súlade s príslušnými platnými právnymi predpismi. Predmet zmluvy má vady, ak v celku alebo v časti nie je v súlade alebo nezodpovedá podmienkam určeným v tejto zmluve, alebo nezodpovedá parametrom zákazky stanovených technickým zadaním Objednávateľom, zmluvou a všeobecne záväznými platnými právnymi predpismi a technickými normami.
2. Zhotoviteľ zodpovedá za to, že Dielo bude vyhotovené podľa podmienok tejto zmluvy a bude mať vlastnosti dohodnuté s Objednávateľom a bude v súlade s príslušnými platnými právnymi predpismi a platnými technickými normami.
3. Zmluvné strany sa dohodli, že v prípade vady Diela alebo jeho časti má Objednávateľ právo požadovať a Zhotoviteľ má povinnosť bezplatne tieto vady odstrániť. Zhotoviteľ sa zaväzuje tieto vady odstrániť do 10 (desiatich) pracovných dní od uplatnenia oprávnenej reklamácie Objednávateľom.
4. Nároky Objednávateľa z riadne reklamovanej vady sa riadia ustanovením § 564 Obchodného zákonníka.

# Článok 9

# Subdodávatelia

1. Zhotoviteľ je oprávnený vykonať časť plnenia podľa tejto zmluvy prostredníctvom subdodávateľa uvedeného v Objednávateľom schválenom a záväznom zozname subdodávateľov s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ktorý tvorí prílohu č. 4 tejto zmluvy. Využitím subdodávateľov nie je dotknutá zodpovednosť Zhotoviteľa za plnenie podľa tejto zmluvy.
2. V súlade s § 11 zákona o verejnom obstarávaní verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Táto povinnosť sa vzťahuje na subdodávateľa po celú dobu trvania zmluvy.
3. V prípade, ak má počas plnenia zmluvy Zhotoviteľ záujem zmeniť svojich subdodávateľov, je povinný rešpektovať nasledovné pravidlá:

a) počas trvania zmluvy je Zhotoviteľ oprávnený zmeniť alebo doplniť subdodávateľa uvedeného v Prílohe č. 4 tejto zmluvy výlučne na základe písomného dodatku k tejto zmluve; Zhotoviteľ sa zaväzuje v rámci návrhu na zmenu subdodávateľa spolu s aktualizovanou Prílohou č. 4 zmluvy uviesť údaje o novom subdodávateľovi v rozsahu podľa § 41 ods. 3 zákona o verejnom obstarávaní,

b) subdodávateľ, ktorého sa týka návrh na zmenu a má povinnosť zapisovať sa v registri partnerov verejného sektora, musí byť zapísaný v registri partnerov verejného sektora v súlade s príslušnými ustanoveniami zákona o registri partnerov verejného sektora,

c) subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ,

d) Zhotoviteľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.

1. Zhotoviteľ je povinný písomne oznámiť Objednávateľovi akúkoľvek zmenu údajov uvedených v Prílohe č. 4 tejto zmluvy. Návrh na zmenu subdodávateľa spolu s dokladmi podľa ods. 4 písm. c) tohto článku zmluvy a aktualizovaným znením Prílohy č. 4 tejto zmluvy musí Zhotoviteľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v ods. 4 tohto článku.
2. Subdodávateľ zhotoviteľa a pracovníci subdodávateľa sú povinní počas realizácie diela dodržiavať režimové opatrenia uvedené v Článku 5 ods. 7.

# Článok 10

**Trvanie a ukončenie zmluvy**

1. Táto zmluva sa uzatvára na dobu určitú a to do riadneho a úplného splnenia záväzkov z nej vyplývajúcich.
2. Pred uplynutím dohodnutej doby trvania zmluvy, je túto zmluvu možno ukončiť len písomnou dohodou zmluvných strán, písomnou výpoveďou alebo písomným odstúpením od zmluvy uskutočneným výlučne na základe ustanovení tejto zmluvy alebo Obchodného zákonníka alebo § 19 zákona o verejnom obstarávaní.
3. Objednávateľ má právo odstúpiť od tejto zmluvy najmä v prípade , ak
4. Zhotoviteľ bez primeraného odôvodnenia pri zhotovovaní Diela alebo jeho časti neplní kvalitatívno-technické parametre a podmienky určené v slovenských technických normách (STN resp. STN EN), všeobecne záväzných predpisoch, právnych predpisov Európske únie a Slovenskej republiky alebo v tejto zmluve,
5. Zhotoviteľ bez primeraného dôvodu nezačal s realizovaním predmetu zmluvy, resp. jeho časti ani do siedmich (7) kalendárnych dní od nadobudnutia účinnosti tejto zmluvy v prípade časti diela podľa čl. 1 ods. 3 písm. a) tejto zmluvy a v prípade časti diela podľa čl. 1 ods. 3 písm. b) tejto zmluvy, resp. do siedmich (7) kalendárnych dní od dňa začatia procesu verejného obstarávania budúceho zhotoviteľa projektovej dokumentácie pre realizáciu stavby rekonštrukcie Novej budovy ÚV SR a zároveň realizátora stavebných prác v prípade časti predmetu zmluvy podľa čl. 1 ods. 4 tejto zmluvy,
6. Zhotoviteľ je v omeškaní s termínom realizovania predmetu zmluvy ako celku alebo akejkoľvek jeho časti nad rámec lehôt podľa čl. 2 tejto zmluvy o viac ako pätnásť (15) pracovných dní,
7. Zhotoviteľ nedodá Dielo a nevykoná KČ bez zjavných vád a ani po uplynutí dodatočnej lehoty podľa čl. 3 ods. 9 tejto zmluvy,
8. dôjde k nepodstatnému porušeniu zmluvných povinností Zhotoviteľa a ten neodstráni porušenie ani v dodatočnej primeranej lehote poskytnutej Objednávateľom na základe písomného upozornenia na porušenie zmluvy doručeného Zhotoviteľovi,
9. v čase jej uzatvorenia zmluvy existoval dôvod na vylúčenie Zhotoviteľa pre nesplnenie podmienky účasti vo verejnom obstarávaní podľa § 32 ods. 1 zákona o verejnom obstarávaní;
10. ak je voči Zhotoviteľovi začaté konkurzné konanie, bol na majetok Zhotoviteľa vyhlásený konkurz, voči Zhotoviteľovi bolo začaté reštrukturalizačné konanie, bola povolená jeho reštrukturalizácia, bol voči Zhotoviteľovi zamietnutý návrh na vyhlásenie konkurzu pre nedostatok majetku;
11. ak Zhotoviteľ vstúpil do likvidácie alebo
12. ak je voči Zhotoviteľovi vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 563/2009 Z. z. o správe daní (daňový poriadok) a o zmene a doplnení niektorých zákonov a pod.).
13. Porušenie ktorejkoľvek z povinností Zhotoviteľa podľa čl. 5 ods. 8 a ods. 9 tejto zmluvy, právoplatné rozhodnutie o vyčiarknutí Zhotoviteľa z registra partnerov verejného sektora alebo právoplatné uloženie zákazu účasti vo verejnom obstarávaní podľa § 182 ods. 3 zákona o verejnom obstarávaní je jej podstatným porušením a zakladá právo Objednávateľa na odstúpenie od tejto zmluvy a zároveň právo Objednávateľa na zaplatenie zmluvnej pokuty vo výške 10 % z celkovej ceny s DPH, uvedenej v čl. 4 ods. 2 tejto zmluvy.
14. Za podstatné porušenie zmluvy zo strany Objednávateľa sa považuje najmä neposkytnutiu súčinnosti zo strany Objednávateľa, bez ktorej Zhotoviteľ nie je schopný plniť si svoje zmluvné alebo zákonné povinnosti a Objednávateľ neodstráni porušenie ani v dodatočnej primeranej lehote poskytnutej Zhotoviteľom, nie kratšej ako desať (10) pracovných dní odo dňa doručenia výzvy zo strany Zhotoviteľa na základe písomného upozornenia na porušenie zmluvy doručeného Objednávateľovi.

6. Odstúpenie od zmluvy musí byť vykonané písomne so špecifikáciou dôvodu odstúpenia od zmluvy a musí byť druhej zmluvnej strane doručené v súlade s čl. 11 tejto zmluvy. Odstúpenie od zmluvy sa stáva účinným a zmluva zaniká momentom doručenia odstúpenia druhej zmluvnej strane, pričom právo zmluvných strán na náhradu škody a zmluvnú pokutu nie je odstúpením od zmluvy dotknuté.

7. V prípade ukončenia zmluvy pred uplynutím dohodnutej doby trvania má Zhotoviteľ nárok na zaplatenie pomernej časti z celkovej dohodnutej ceny podľa čl. 4 ods. 2 tejto zmluvy s DPH zodpovedajúcej rozsahu časti už riadne vykonaného predmetu zmluvy, ak v tejto zmluve nie je ustanovené inak.

8. Odstúpením od tejto zmluvy, ktoroukoľvek zmluvnou stranou nie je dotknutá zodpovednosť Zhotoviteľa za vady a nedorobky dovtedy vykonaného Diela, a rovnako tak plynutie záručných dôb podľa tejto zmluvy alebo podľa zákona. Povinnosť zachovávať dôverné informácie zaväzuje Zhotoviteľa a Objednávateľa aj po skončení platnosti tejto zmluvy.

9. Túto zmluvu je možné vypovedať Objednávateľom písomnou výpoveďou aj bez uvedenia dôvodu s výpovednou dobou pätnásť (15 ) kalendárnych dní, ktorá začína plynúť prvým dňom nasledujúcom po dni v ktorom bola výpoveď doručená druhej zmluvnej strane.

**Článok 11**

**Doručovanie**

1. Zmluvné strany sa dohodli, že si budú navzájom doručovať písomnosti v listinnej podobe osobne, e-mailom, licencovaným kuriérom alebo poštou ako doporučenú zásielku, a to na adresy sídiel zmluvných strán uvedených v záhlaví tejto zmluvy, prípadne na iné korešpondenčné adresy, ktoré sú osobitne v tejto zmluve uvedené alebo písomne oznámené druhej zmluvnej strane podľa ods. 4 tohto článku alebo prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.
2. Písomnosť zaslaná poštou doporučene sa považuje za doručenú dňom, keď ju adresát prijal alebo odmietol prijať. Všetky písomnosti sa považujú za doručené aj v prípade, ak zmluvná strana svojím konaním alebo opomenutím zmarí doručenie písomnosti alebo písomnosť pošta vráti ako nedoručenú, účinky doručenia nastávajú v deň, keď bude písomnosť/zásielka vrátená druhej zmluvnej strane. Za doručenie písomnej poštovej zásielky sa považuje aj vrátenie zásielky s vyznačením pošty: „neprevzal v odbernej lehote“, alebo vrátenie poštovej zásielky s vyznačením pošty: „adresát neznámy“.
3. Písomnosť doručovaná osobne alebo licencovaným kuriérom sa považuje za doručenú jej odovzdaním. Ak adresát odmietne písomnosť prevziať, písomnosť sa považuje za doručenú dňom jej odmietnutia potvrdeného osobou, ktorá doručuje písomnosť. Písomnosť doručovaná e-mailom sa považuje za doručenú uložením v e-mailovej schránke adresáta, pričom tento spôsob doručovania môže byť použitý len v prípadoch, ktoré zmluva určuje, alebo sú pri realizácii diela obvyklé.
4. Miestom pre doručovanie písomností sú adresy zmluvných strán uvedené v záhlaví tejto zmluvy. Každá zo zmluvných strán je povinná písomne oznámiť druhej zmluvnej strane akúkoľvek zmenu ohľadne doručovania, a to bezodkladne po tom, čo k takejto zmene dôjde. Pokiaľ sa z dôvodu oneskoreného alebo nevykonaného oznámenia o zmene miesta doručovania nepodarí včas a riadne doručiť písomnosť druhej zmluvnej strane, považuje sa deň neúspešného pokusu o opakované doručenie písomnosti za deň doručenia písomnosti druhej zmluvnej strane so všetkými právnymi dôsledkami pre dotknutú zmluvnú stranu.

**Článok 12**

**Dôverné informácie**

1. Zmluvné strany sa výslovne dohodli, že za **dôverné informácie** sa považujú:
* všetky informácie, ktoré Objednávateľ o svojej činnosti a zámeroch pred podpisom tejto Zmluvy i do budúcnosti poskytne Zhotoviteľovi vo forme písomnej alebo ústnej, resp. technickými prostriedkami;
* všetky informácie a akékoľvek údaje týkajúce sa činnosti Objednávateľa, jeho štruktúry, hospodárskych výsledkoch, finančné, štatistické, daňové a účtovné informácie, informácie o jeho majetku, aktívach a pasívach, pohľadávkach a záväzkoch, informácie o jeho technickom a programovom vybavení, o informačných technológiách a informačnom systémeObjednávateľa, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva, dodávateľských a odberateľských vzťahov Objednávateľa, ako aj osobné údaje, ktoré by mohol Zhotoviteľ v mene Objednávateľa spracovávať (alebo má akúkoľvek možnosť prístupu k nim) (ďalej len „**Dôverné informácie**“).
1. Dôvernými informáciami nie sú a/alebo prestávajú byť:
* informácie, ktoré boli v dobe, kedy boli Zhotoviteľovi poskytnuté, verejne známe,
* informácie, ktoré sa stanú verejne známymi potom ako boli Zhotoviteľovi poskytnuté, s výnimkou prípadov, kedy sa tieto informácie stanú verejne známymi v dôsledku porušenia záväzku mlčanlivosti Zhotoviteľovi podľa tejto zmluvy,
* informácie, ktoré boli Zhotoviteľovi preukázateľne známe pred ich poskytnutím, za predpokladu, že nemali charakter dôverných informácií,
* informácie, ktoré je Zhotoviteľ povinný oznamovať oprávneným osobám na základe všeobecne záväzných právnych predpisov platných v SR alebo na základe povinnosti uloženej postupom podľa všeobecne záväzných právnych predpisov SR. V takom prípade je Zhotoviteľ povinný informovať Objednávateľa o vzniku jeho povinnosti poskytnúť dôverné informácie s uvedením rozsahu tejto povinnosti bez zbytočného odkladu,
* použitie potrebných Dôverných informácií v prípadoch súdnych, rozhodcovských, správnych alebo iných konaniach vedených za účelom uplatňovania práv podľa tejto zmluvy a
* informácie, ktoré boli preukázateľne vytvorené, vyvinuté či získané samostatne Zhotoviteľom, od tretej strany, ktorá ich legitímne získala alebo vyvinula, a ktorá nie je viazaná povinnosťou mlčanlivosti ohľadne nich.
1. Zhotoviteľ sa zaväzuje, že ak sa v súvislosti so spoluprácou s Objednávateľom, a to v procese prípravy, realizácie a dodania predmetu tejto Zmluvy zamestnanci/subdodávatelia Zhotoviteľa:
* dostanú do styku s Dôvernými informáciami bude Zhotoviteľovi a jeho zamestnanci/subdodávatelia o týchto informáciách zachovávať mlčanlivosť a chrániť ich. Zhotoviteľovi sa zároveň zaväzuje, že obmedzí šírenie Dôverných informácií výlučne na tých zamestnancov/subdodávateľov, ktorí sa musia priamo zúčastniť na vzájomnej spolupráci s Objednávateľom, pričom Zhotoviteľ zaviaže týchto zamestnancov k nakladaniu s týmito informáciami ako s Dôvernými informáciami, a to aspoň v rozsahu stanovenom v tomto článku tejto Zmluvy;
* dostanú do styku s osobnými údajmi zamestnancov Objednávateľa, ktorý je prevádzkovateľom osobných údajov v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „**GDPR**") a zákona č. 18/2018 Z. z. o ochrane osobných údajov, budú zachovávať mlčanlivosť o týchto osobných údajoch. Táto povinnosť mlčanlivosti pretrváva aj po skončení zmluvného vzťahu s Objednávateľom. Za porušenie mlčanlivosti sa nepovažuje poskytnutie informácií o osobných údajoch na základe povinnosti uloženej v zmysle všeobecne záväzných právnych predpisov orgánmi, ktoré sú na vyžiadanie takýchto informácií oprávnené a slúžia nevyhnutne na plnenie úloh súdu a orgánov činných v trestnom konaní a ani  vo vzťahu k Úradu na ochranu osobných údajov pri plnení jeho úloh. Pred poskytnutím takýchto informácií musí Zhotoviteľ informovať Objednávateľa o vyžiadaní informácie a o rozsahu informácií, ktoré boli vyžiadané. Zhotoviteľ zodpovedá za porušenie mlčanlivosti o osobných údajoch a to aj za dodržanie mlčanlivosti svojimi zamestnancami a inými osobami, ktoré použil v procese realizácie zmluvného vzťahu s Objednávateľom, ako aj po skončení tohto zmluvného vzťahu.
1. Zhotoviteľ si je vedomý skutočnosti, že je oprávnený poskytnúť Dôverné informácie akejkoľvek tretej osobe (vrátane zamestnancov/subdodávateľa Zhotoviteľa, ktorí sa nemusia priamo zúčastniť na vzájomnej spolupráci s Objednávateľom a pridružených osôb (dcérskych, sesterských či matky) s výnimkou osôb podľa ods. 5 tohto článku tejto Zmluvy výhradne s predchádzajúcim písomným súhlasom Objednávateľa a že tento súhlas je vždy viazaný na povinnosť Objednávateľa zaviazať túto tretiu osobu, aby nakladala s Dôvernými informáciami ako s dôvernými aspoň v rozsahu stanovenom v tomto článku tejto Zmluvy. Za tretie osoby sa nepokladajú členovia štatutárnych a dozorných orgánov zmluvných strán, audítori alebo právni poradcovia zmluvných strán, ktorí sú ohľadne im sprístupnených informácií viazaní povinnosťou mlčanlivosti na základe všeobecne záväzných právnych predpisov.
2. Zhotoviteľ berie na vedomie, že nie je oprávnený bez predchádzajúceho písomného súhlasu Objednávateľa Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely tejto zmluvy, a to ani po ukončení platnosti a účinnosti tejto zmluvy, s výnimkou prípadu ich poskytnutia, odovzdania, oznámenia alebo sprístupnenia:
* svojím odborným poradcom (vrátane právnych, účtovných, daňových a iných poradcov, alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou zákonom alebo sú povinní zachovávať mlčanlivosť na základe písomnej dohody so Zhotoviteľom,
* svojím subdodávateľom, ak sa subdodávateľ podieľa na plnení Zmluvy, a ak je to potrebné pre účely plnenia povinností podľa zmluvy, pričom subdodávateľ musí byť viazaný (na základe zmluvného vzťahu medzi ním a Zhotoviteľom) minimálne rovnakým rozsahom povinností vo vzťahu k ochrane Dôverných informácií, ako sú viazané zmluvné strany podľa tohto článku,
* oprávnenej osobe na základe povinnosti ustanovenej zákonom, rozhodnutím súdu, prokuratúry, alebo na ich základe, alebo rozhodnutím iného oprávneného orgánu verejnej moci v medziach ich právomoci, pričom v tomto prípade Zhotoviteľ bezodkladne doručí Objednávateľovi písomné oznámenie o tejto skutočnosti ešte pred sprístupnením týchto Dôverných informácií.
1. Samotná overovacia štúdia a jej obsah, sa pokladajú za Dôverné informácie. Samotná zmluva a jej obsah, sa nepokladajú za Dôverné informácie.
2. V prípade porušenia ktorejkoľvek povinnosti podľa tohto článku zmluvnou stranou je dotknutá zmluvná strana oprávnená požadovať od druhej zmluvnej strany zaplatenie zmluvnej pokuty 3.000, EUR (slovom tritisíc eur) a to za každé jedno porušenie danej povinnosti s tým, že zaplatením zmluvnej pokuty nie je dotknutý nárok na náhradu škody spôsobenej prípadným porušením týchto povinností. Zmluvná strana je povinná uhradiť zmluvnú pokutu do 15-tich (pätnástich) kalendárnych dní odo dňa doručenia výzvy na úhradu zmluvnej pokuty na účet dotknutej zmluvnej strany. Súčasťou výzvy na úhradu zmluvnej pokuty musí byť dokumentácia, ktorá preukázateľne potvrdzuje porušenie ktorejkoľvek povinnosti podľa tohto článku zmluvnou stranou.

# Článok 13

Osobitné ustanovenia

1. Pri plnení tejto zmluvy sa Zhotoviteľ zaväzuje dodržiavať platné právne predpisy vzťahujúce sa ku korupcii a korupčnému správaniu.
2. Zhotoviteľpodpisom tejto zmluvy vyhlasuje, že bol oboznámený s Protikorupčnou politikou ÚV SR (zverejnená na webovom sídle ÚV SR): <https://www.bojprotikorupcii.gov.sk/data/files/7521_7521_protikorupcna-politika-uvsr.pdf>, jej obsahu porozumel a zaväzuje sa ju rešpektovať.
3. Zhotoviteľ podpisom tejto zmluvy zároveň vyhlasuje, že:
4. pozná znaky korupcie a korupčného správania,
5. zdrží sa akejkoľvek formy korupcie a korupčného správania v súvislosti s plnením záväzkov vyplývajúcich z tejto zmluvy,
6. poskytne súčinnosť v prípade posudzovania podozrenia z korupcie alebo korupčného správania,
7. zdrží sa akýchkoľvek foriem korupcie súvisiacich s plnením predmetu zmluvy alebo záväzkov vyplývajúcich z tejto zmluvy,
8. bezodkladne oznámi Objednávateľovi akékoľvek podozrenie z korupcie a poskytne súčinnosť pri preskúmavaní tohto oznámenia,
9. nie je v konflikte záujmov vo vzťahu k zamestnancom Objednávateľa, ktorý by mohol ovplyvniť realizáciu predmetu zmluvy s Objednávateľom.
10. Zhotoviteľ sa podpisom tejto zmluvy zaväzuje predchádzať korupcii v súvislosti s príslušnou transakciou, projektom, činnosťou alebo vzťahom vyplývajúcich z tejto zmluvy, a to v zmysle Prílohy č. 5 – Protikorupčná doložka, ktorá je neoddeliteľnou súčasťou tejto zmluvy.
11. Túto zmluvu je možné ukončiť aj z dôvodov uvedených v Prílohe č. 5 tejto zmluvy.
12. Zhotoviteľ podpisom tejto zmluvy výslovne vyhlasuje, že v spoločnosti Zhotoviteľa nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/576 z 8. apríla 2022. Zhotoviteľ podpisom tejto zmluvy predovšetkým vyhlasuje, že:
13. nie je ruským štátnym príslušníkom, ani fyzickou alebo právnickou osobou, subjektom alebo orgánom so sídlom v Rusku;
14. nie je právnickou osobou, subjektom alebo orgánom, ktorého z viac ako 50% priamo alebo nepriamo vlastní subjekt uvedený pod písmenom a) vyššie;
15. nie je fyzickou alebo právnickou osobou, subjektom alebo orgánom, ktorý koná
v mene alebo na príkaz subjektu uvedeného pod písmenami a), b) vyššie;
16. subdodávatelia, dodávatelia alebo subjekty, na ktorých sa Zhotoviteľ spolieha
a na ktorých pripadá plnenie viac ako 10% hodnoty zákazky (zmluvy) nie sú subjektami uvedenými pod písmenami a), b), c) vyššie.
17. Zhotoviteľ podpisom tejto zmluvy výslovne vyhlasuje, že nepatrí k osobám uvedeným
v prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v znení doplnenom v zmysle vykonávacieho nariadenia Rady (EÚ) č. 2022/581 z 8.apríla 2022 (ďalej len „Osoby na sankčných zoznamoch“). Zhotoviteľ podpisom tejto zmluvy zároveň vyhlasuje, že nie je osobou, subjektom alebo orgánom akýmkoľvek spôsobom spojeným, vlastneným alebo kontrolovaným Osobou na sankčnom zozname podľa citovaného vykonávacieho nariadenie Rady (EÚ).
18. Zhotoviteľ podpisom tejto zmluvy výslovne vyhlasuje, že plnením podľa tejto zmluvy nedôjde k rozporu so zákonom č. 289/2016 Z. z. o vykonávaní medzinárodných sankcií v znení neskorších predpisov, a teda najmä nedôjde k porušeniu akejkoľvek medzinárodnej sankcie upravenej v akomkoľvek predpise o medzinárodnej sankcii podľa § 2 písm. b) zákona č. 289/2016 Z. z. o vykonávaní medzinárodných sankcií v znení neskorších predpisov.
19. Za účelom vylúčenia pochybností Zhotoviteľ berie na vedomie a vyhlasuje, že v prípade, ak sa budú na strane Zhotoviteľa ako zmluvnej strany podieľať viaceré subjekty, vyhlásenia podľa ods. 6 až 8 tohto článku sa v plnom rozsahu vzťahujú na všetky subjekty na strane Zhotoviteľa.
20. Zhotoviteľ sa zaväzuje zabezpečiť pravdivosť vyhlásení uvedených v tomto článku zmluvy po celú dobu platnosti a účinnosti zmluvy. V prípade, ak sa kedykoľvek v priebehu trvania zmluvy preukáže nepravdivosť ktoréhokoľvek vyhlásenia Zhotoviteľa podľa tohto článku, uvedená skutočnosť predstavuje podstatné porušenie tejto zmluvy zo strany Zhotoviteľa, zakladajúce oprávnenie Objednávateľa okamžite odstúpiť od tejto zmluvy s účinnosťou ku dňu doručenia oznámenia o odstúpení od zmluvy Zhotoviteľovi a to bez akéhokoľvek nároku Zhotoviteľa na náhradu škody.
21. Zhotoviteľ berie na vedomie, že v prípade, ak sa preukáže nepravdivosť ktoréhokoľvek vyhlásenia Zhotoviteľa podľa tohto článku zmluvy, bude Zhotoviteľ postupovať v súlade s nariadením Rady (EÚ) a vykonávacím nariadením Rady (EÚ) uvedeným v ods. 7 tohto článku a na základe dohody zmluvných strán Objednávateľovi zároveň vzniká nárok na úhradu zmluvnej pokuty voči Zhotoviteľovi vo výške 10 % z ceny za dielo podľa článku 4 ods. 2 zmluvy, a to v prípade, ak je Zhotoviteľ osobou registrovanou pre daň z pridanej hodnoty, aj s DPH.

# Článok 14

# Záverečné ustanovenia

# Táto zmluva sa uzatvára na dobu určitú, do riadneho a úplného splnenia záväzkov z nej vyplývajúcich.

# Táto zmluva je povinne zverejňovanou zmluvou v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej prvého zverejnenia v Centrálnom registri zmlúv vedenom Úradom vlády Slovenskej republiky.

3. Práva a povinnosti zmluvných strán bližšie neupravené v tejto zmluve sa riadia príslušnými ustanoveniami právneho poriadku Slovenskej republiky, a to najmä ustanoveniami Obchodného zákonníka, Autorského zákona a ďalších všeobecne záväzných právnych predpisov platných v Slovenskej republike. Ak niektoré otázky nemožno riešiť podľa týchto právnych predpisov, posúdia sa v súlade s obsahom súťažných podmienok.

4. Túto zmluvu je možné meniť alebo dopĺňať len v súlade s § 18 zákona o verejnom obstarávaní na základe písomných, číslovaných, štatutárnymi orgánmi oboch zmluvných strán podpísaných dodatkov. Zhotoviteľ berie na vedomie, že Objednávateľ je povinný pri uzatváraní dodatkov k zmluve postupovať v súlade so zákonom o verejnom obstarávaní.

5. Ak sú niektoré ustanovenia tejto zmluvy neúčinné alebo ak svoju účinnosť stratia, nebude tým dotknutá právna účinnosť ostatného obsahu tejto zmluvy; predmetné ustanovenie sa nahradí platným ustanovením, ktoré sa čo najviac blíži účelu, sledovanému zmluvnými stranami.

7. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky prípadné škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.

8. V prípade rozhodnutia Zhotoviteľa o zlúčení, splynutí, rozdelení spoločnosti, predaja podniku alebo jeho časti, vyhlásenia konkurzu alebo reštrukturalizácie na majetok Zhotoviteľa, jeho vstupe do likvidácie, je Zhotoviteľ povinný preukázateľne oznámiť Objednávateľovi uskutočnenie takejto zmeny, a to do 10-tich (desiatich) kalendárnych dní odo dňa jej účinnosti, inak zodpovedá za všetky škody z toho vyplývajúce.

9. Táto zmluva je vyhotovená v piatich (5) rovnopisoch, z ktorých tri (3) obdrží objednáveteľ a dva (2) Zhotoviteľ.

10. Spory týkajúce sa tejto zmluvy sa zmluvné strany zaväzujú riešiť prednostne dohodou a vzájomným rokovaním. Ak dohoda nie je možná, pre riešenie sporov z tejto zmluvy sú príslušné všeobecné súdy Slovenskej republiky.

11. Zmluvné strany vyhlasujú, že ich vôľa vyjadrená v tejto zmluve je slobodná a vážna, text zmluvy si dôsledne prečítali a jeho obsahu a právnym účinkom z neho vyplývajúcim porozumeli, zmluvu neuzatvárajú v tiesni, ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto zmluvou zmluvné strany vyjadrujú svojimi podpismi na tejto zmluve.

1. Neoddeliteľnou súčasťou tejto zmluvy sú nasledovné prílohy :

Príloha č. 1 – Opis predmetu zákazky,

Príloha č. 2 – Časový a vecný harmonogram,

Príloha č. 3 – Poistenie zodpovednosti za škodu,

Príloha č. 4 – Zoznam subdodávateľov a podiel subdodávok,

Príloha č. 5 – Protikorupčná doložka.

Príloha č. 6 – Čestné vyhlásenie

V Bratislave, dňa................... V ....................., dňa.............

# Za objednávateľa: Za Zhotoviteľa:

#

# ------------------------------------------------- ------------------------------------------

#  Mgr. Michal Luciak (meno priezvisko a funkcia)

#  vedúci Úradu vlády Slovenskej republiky

#

*Príloha č.1  Opis predmetu*

*Príloha č. 4 zmluvy o dielo*

**Zoznam subdodávateľov a podiel subdodávok**

|  |  |  |  |  |
| --- | --- | --- | --- | --- |
| p.č. | Subdodávateľ  | Údaje o osobeoprávnenej konaťza subdodávateľa [[1]](#footnote-1) | Predmet subdodávky | % podiel subdodávok |
| 1. |  |  |  |  |
| 2. |  |  |  |  |
| 3. |  |  |  |  |
| ..... |  |  |  |  |

V .................................. dňa .................2023

 meno a podpis oprávnenej osoby Zhotoviteľa

*Príloha č. 5 zmluvy o dielo*

**Protikorupčná doložka**

V súvislosti s uzavretím a plnením záväzkov na základe tejto zmluvy sa Zhotoviteľ zaväzuje, že:

1. každá osoba konajúca v jeho mene sa zdrží akejkoľvek činnosti, ktorá má povahu korupcie alebo korupčného správania, alebo poskytovania darov ktorémukoľvek zamestnancovi alebo štatutárnemu zástupcovi Objednávateľa alebo im spriazneným osobám, alebo osobe konajúcej v mene Objednávateľa, s cieľom urýchliť bežné činnosti Objednávateľa alebo dojednať výhody pre seba alebo inú osobu, ktorá sa podieľa na uzavretí alebo realizácii tejto zmluvy,
2. v prípade dôvodného podozrenia, že ktorákoľvek fyzická alebo právnická osoba konajúca v jeho mene sa priamo alebo cez sprostredkovateľa podieľala na korupcii alebo korupčnom správaní alebo inej protizákonnej činnosti v súvislosti s uzavretím alebo plnením tejto zmluvy alebo prisľúbila, ponúkla alebo poskytla dar alebo inú nenáležitú výhodu, v očakávaní výhody pri získavaní, zachovávaní či realizácii zmluvných vzťahov s Objednávateľom, Zhotoviteľ bezodkladne oznámi túto skutočnosť príslušnému orgánu, alebo v prípade pochybnosti o okolnostiach takéhoto dôvodného podozrenia túto skutočnosť oznámi na e-mailovú adresu spkkm.opk@vlada.gov.sk ,
3. v prípade, keď ho Objednávateľ upozorní, že má dôvodné podozrenie o porušení ktoréhokoľvek ustanovenia tejto doložky, je Zhotoviteľ povinný poskytnúť potrebnú súčinnosť pri objasňovaní podozrenia, vrátane všetkých potrebných dokumentov. Objednávateľ môže prijať potrebné opatrenia na ochranu svojho dobrého mena. Neposkytnutie súčinnosti na odstránenie tohto dôvodného podozrenia je dôvodom na vypovedanie tejto zmluvy.
4. v prípade, keď sa preukáže, že Zhotoviteľ sa priamo alebo cez sprostredkovateľa podieľal na korupcii alebo inej protizákonnej činnosti v súvislosti s uzavretím alebo plnením tejto zmluvy, Objednávateľ je oprávnený aj bez predchádzajúceho upozornenia odstúpiť od tejto zmluvy s okamžitou platnosťou bez toho, aby Zhotoviteľovi vznikol akýkoľvek nárok zo zodpovednosti za odstúpenie Objednávateľovi od tejto zmluvy, ak nebolo dohodnuté inak. Zhotoviteľ sa zaväzuje, že ak sa preukáže jeho porušenie ustanovení tejto doložky, odškodní Objednávateľa v maximálnom možnom rozsahu alebo nahradí náklady vzniknuté v súvislosti s porušením tejto protikorupčnej doložky.

**Vysvetlenie pojmov:**

**Korupciou** sa rozumie ponúkanie, sľubovanie, poskytnutie, prijatie alebo požadovanie neoprávnenej výhody akejkoľvek majetkovej alebo nemajetkovej hodnoty, konania alebo zdržanie sa konania, priamo alebo cez sprostredkovateľa, v súvislosti s obstarávaním veci všeobecného záujmu alebo v rozpore s platnými právnymi predpismi, ako aj úplatok alebo odmena pre osobu za to, aby konala alebo sa zdržala konania v súvislosti s plnením svojich povinností, výkonom právomocí, povolania alebo funkcie. Pod pojmom korupcia sa rozumie aj zneužitie moci alebo postavenia vo vlastný prospech alebo v prospech iných osôb.

**Korupčným správaním** sa rozumie konanie poškodzujúce verejný záujem, najmä zneužívanie moci, právomoci, vplyvu či postavenia, navádzanie na takéto zneužitie, klientelizmus, rodinkárstvo, protekcionárstvo, vydieranie, uprednostňovanie osobného záujmu pred verejným záujmom pri plnení služobných alebo pracovných úloh, poskytovanie a prijímanie nenáležitých výhod bez oprávneného nároku na poskytnutie protislužby (tzv. prikrmovanie), sprenevera verejných zdrojov, prejavy, o ktorých je možné odôvodnene predpokladať, že osoba dáva najavo svoj úmysel byť účastníkom korupčného vzťahu.

**Spriaznenou osobou** sa rozumie blízka osoba podľa § 116 zákona č. 40/1964 Zb. Občiansky zákonník v znení neskorších predpisov; príslušník určitej politickej strany, ktorej je alebo bol zamestnanec členom; fyzická osoba, právnická osoba a ich združenie, s ktorým zamestnanec udržiava alebo udržiaval obchodné styky, alebo ktorého je alebo bol členom; právnická osoba, v ktorej má zamestnanec priamo alebo nepriamo majetkovú účasť alebo osobné prepojenie prostredníctvom blízkych osôb; fyzická osoba a právnická osoba, z ktorej činnosti má zamestnanec prospech; alebo iná osoba, ktorú zamestnanec pozná na základe predchádzajúcich profesijných alebo iných vzťahov a tieto vzťahy medzi zamestnancom a dotknutou osobou vzbudzujú oprávnené obavy o nestrannosť zamestnanca.

**Dôvodným podozrením** sa rozumie začatie trestného stíhania podľa § 199 zákona č. 301/2005 Z. z. Trestný poriadok v znení neskorších predpisov, resp. podľa § 23 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.

**Preukázaním** sa rozumie právoplatné rozhodnutie príslušného orgánu v merite veci.

*Príloha č. 6 zmluvy o dielo a licenčnej zmluvy*

**ČESTNÉ VYHLÁSENIE K UPLATŇOVANIU MEDZINÁRODNÝCH SANKCIÍ[[2]](#footnote-2)**

Meno a priezvisko / obchodné meno:.

adresa:

IČO:

registrácia:

štatutárny orgán/konajúca osoba:

1. Čestne vyhlasujem, v postavení zmluvného partnera/zmluvnej strany Úradu vlády Slovenskej republiky, že v súvislosti s realizáciou tejto Rámcovej dohody.

1. som sa oboznámil so systémom medzinárodných sankcií uverejneným na webovom sídle Ministerstva zahraničných vecí a európskych záležitostí Slovenskej republiky na elektronickej adrese <https://www.mzv.sk/diplomacia/temy/medzinarodne-sankcie>
2. nie som sankcionovanou osobou na ktorú sa vzťahuje medzinárodná sankcia podľa § 2 písm. a), f) a u) zákona č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov (ďalej len „zákon č. 289/2016 Z. z.“), uvedenou v zozname Európskej únie na <https://webgate.ec.europa.eu/fsd/fsf#!/files> vedenom na právnom základe legislatívnych právnych aktov Európskej únie, alebo v zoznamoch Bezpečnostnej rady Organizácie spojených národov na <https://www.un.org/securitycouncil/sanctions/narrative-summaries> vedenom na právnom základe rezolúcií Bezpečnostnej rady Organizácie spojených národov, nie som ani osobou kontrolovanou, alebo spojenou s akoukoľvek sankcionovanou osobou uvedenou na sankčných zoznamoch.
3. všetky osoby ktoré konali, alebo budú konať v môj prospech, alebo v mojom mene, na akomkoľvek právnom základe, vrátane osôb v právnom vzťahu príjmov zo závislej činnosti, spĺňali, alebo budú spĺňať podmienku uvedenú v písm. b).
4. som sa nedopustil konania a nedopustím sa konania v rozpore s medzinárodnou sankciou uloženou na účely zabezpečenia, udržania a obnovy medzinárodného mieru a bezpečnosti, ochrany základných ľudských práv, boja proti terorizmu a šíreniu zbraní hromadného ničenia a dosahovania cieľov Spoločnej zahraničnej a bezpečnostnej politiky Európskej únie a Charty Organizácie Spojených národov.
5. som nepripustil a nepripustím v procese verejného obstarávania, ak sa tento postup uplatňuje, účasť sankcionovaných osôb so zákazom účasti na verejnom obstarávaní, a v rámci verejného obstarávania som neuzatvoril a neuzatvorím zmluvu na dodávku tovarov, služieb, iných plnení s osobou uvedenom na sankčnom zozname podľa § 2 písm. u) zákona č. 289/2016 Z. z., alebo na dodávku sankcionovaného tovaru, ktorého dovoz do Európskej únie je zakázaný medzinárodnou sankciou podľa § 2 písm. a) a l) zákona č. 289/2016 Z. z.
6. som nevyužil a nevyužijem ako dodávateľov, subdodávateľov, sprostredkovateľov odplatne, alebo bezodplatne, osoby uvedené na sankčnom zozname, alebo osoby sídliace na sankcionovanom území, ktorým medzinárodné sankcie ukladajú zákaz dodávať a/alebo poskytovať tovar, služby, majetok, finančné prostriedky, alebo akékoľvek hmotné plnenia alebo nehmotné plnenia na územie Európskej únie.
7. som neuznal a neuznám záväzky, ktorých uznanie je zakázané medzinárodnými sankciami, nenavýšil som a nenavýšim u sankcionovaných osôb, vrátane osôb zo sankcionovaných území majetkový podiel, ktorého navýšenie je zakázané medzinárodnými sankciami.
8. som neposkytol vlastné prostriedky a neposkytnem prostriedky prijaté od druhej zmluvnej strany - Úradu vlády Slovenskej republiky na priame, alebo nepriame financovanie alebo finančnú pomoc v súvislosti s dovozom zakázaného tovaru medzinárodnými sankciami na územie Európskej únie.
9. som nevyužil a nevyužijem finančné prostriedky na obchádzanie medzinárodných sankcii, ktoré sú zmrazené alebo zaistené, alebo majú byť zmrazené alebo zaistené.
10. som sa nedopustil a nedopustím sa konania, ktoré by zakladalo následok/dôsledok rozporu alebo porušenia ustanovení zákona č. 289/2016 Z. z., najmä že nedôjde ani nedošlo k nedovolenému obstaraniu, dovozu, vývozu, vrátane vývozu na sankcionované územia, alebo k použitiu sankcionovaného tovaru, majetku, vrátane energií, surovín, hnuteľných vecí, nehnuteľných vecí, hmotných vecí, nehmotných vecí, vecí pochádzajúcich zo sankcionovaných území, vrátane predmetov kultúrnej potreby, iných majetkových hodnôt bez ohľadu na odplatnosť plnenia, právnych dokumentov alebo listín v akejkoľvek forme preukazujúcich vlastnícke právo, alebo sankcionovaných finančných prostriedkov, k použitiu sankcionovaných dopravných prostriedkov, k použitiu zaistených a/alebo zmrazených finančných prostriedkov, alebo majetku, vecí, k poskytnutiu zakázanej technickej pomoci, čo sa vzťahuje v plnom rozsahu aj na konanie, ktorými sa sankcie priamo alebo nepriamo obchádzajú,
11. nedôjde k nedovolenému vstupu sankcionovaných osôb na územie Európskej únie, vrátane vzdušného priestoru.
12. každú jednu výnimku zo zákazov medzinárodných sankcií, ak sa má uplatniť, vopred prerokujem s druhou zmluvnou stranou – Úradom vlády Slovenskej republiky a riadne preukážem predložením príslušných dokladov jej legálne uplatnenie, vrátane administratívneho aktu príslušného orgánu na území Európskej únie, v ktorého pôsobnosti je uplatnenie výnimky, aj v prípade ak uplatnenie výnimky predchádzalo dňu uzatvorenia tejto Rámcovej dohody,
13. som si vedomí, že záväzky a povinnosti v písmene b) až l) sa dotýkajú všetkých osôb konajúcich v mojom mene alebo v môj prospech, vrátane právnických osôb, na ktoré sa v akomkoľvek rozsahu vzťahuje pôsobnosť právneho poriadku Slovenskej republiky a/alebo Európskej únie,
14. ak som v čestnom vyhlásení v písmenách b) až l) uviedol nepravdivé skutočnosti, alebo tento záväzok plynúci z vyhlásenia poruším, počas celého obdobia trvania Rámcovej dohody, poruším medzinárodné sankcie, alebo ich obídem, uhradím spôsobenú škodu Slovenskej republike/Úradu vlády Slovenskej republiky v plnom rozsahu, čím nie je dotknutá priestupková/deliktuálna alebo iná zodpovednosť za následok porušenia ustanovení zákona č. 289/2016 Z. z., alebo iná zodpovednosť za porušenie všeobecne záväzných právnych predpisov Slovenskej republiky a/alebo legislatívnych právnych aktov Európskej únie.

2. **V súvislosti s udalosťami narúšajúcimi mier na Ukrajine a územnú celistvosť Ukrajiny som si vedomý, že:**

1. systém medzinárodných sankcií ako reštrikčné opatrenia upravujú najmä nariadenie Rady č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v platnom znení, nariadenie Rady (EÚ) č. 692/2014 z 23. júna 2014 o reštriktívnych opatreniach, ktoré sú reakciou na protiprávnu anexiu Krymu a Sevastopoľa v platnom znení, nariadenie Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v platnom znení, nariadenie Rady (EÚ) č. 2022/263 z 23. februára 2022, o reštriktívnych opatreniach v reakcii na protiprávne uznanie, okupáciu alebo anexiu určitých častí Ukrajiny, ktoré nie sú kontrolované vládou, Ruskou federáciou v platnom znení.
2. článok 5k nariadenia Rady (EÚ) č. 833/2014 **ustanovuje zákaz zadávania všetkých verejných zákaziek alebo koncesií, ktoré patria do rozsahu pôsobnosti smerníc o verejnom obstarávaní**, ako aj článku 10 ods. 1, 3, ods. 6 písm. a) až e), ods. 8 až 10, článkov 11 až 14 smernice 2014/23/EÚ, článku 7 písm. a) až d), článku 8 a 0 písm. b) až f) a písm. h) až j) smernice 2014/24/EÚ, článku 18 a 21 písm. b) až e) a písm. g) až i), článkov 29 a 30 smernice 2014/25/EÚ a článku 13 písm. a) až d) a písm. f) až h) a písm. j) smernice 2009/81/ES, ako aj hlavy VII nariadenia (EÚ, Euratom) 2018/1046, aproximovaným aj do znenia zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, **nasledujúcim osobám, subjektom alebo orgánom alebo pokračovanie v ich plnení s nasledujúcimi osobami, subjektmi a orgánmi**:
	1. ruský štátny príslušník, fyzická osoba s pobytom v Rusku alebo právnická osoba, subjekt alebo orgán usadený v Rusku,
	2. právnická osoba, subjekt alebo orgán, ktoré z viac ako 50 % priamo alebo nepriamo vlastní subjekt uvedený v bode i,
	3. právnická alebo fyzická osoba, subjekt alebo orgán, ktoré konajú v mene alebo na základe pokynov subjektu uvedeného v bode i alebo ii tohto odseku,
	4. subdodávateľ, dodávateľ alebo subjekt, ktorého kapacity sa využívajú v zmysle smerníc o verejnom obstarávaní, ak na nich pripadá viac ako 10 % hodnoty zákazky.

3. **V súvislosti s bodom 1. a 2. tohto čestného vyhlásenia beriem na vedomie a/alebo vyhlasujem,** **že:**

1. v prípade, ak sa budú na strane mojej osoby ako zmluvného partnera Úradu vlády Slovenskej republiky v postavení zmluvnej strany podieľať viaceré subjekty, aj v súlade s bodom 1. písm. m) tohto čestného vyhlásenia, sa toto čestné vyhlásenie v plnom rozsahu vzťahuje na všetky subjekty na strane mojej osoby ako zmluvného partnera Úradu vlády Slovenskej republiky.
2. ak sa preukáže nepravdivosť vyhlásených skutočností v bode 1. tohto čestného vyhlásenia, alebo nastane niektorý z následkov porušenia, alebo obchádzania medzinárodných sankcií v rozpore s týmto čestným vyhlásením, Úrad vlády Slovenskej republiky odstúpi od Rámcovej dhody pre jej podstatné porušenie.
3. v prípade odstúpenia od Rámcovej dohody Úradom vlády Slovenskej republiky v prípade nepravdivého čestného vyhlásenia, a/alebo vzniknutého následku podľa bodu 1. písm. n) alebo v písm. b) tohto bodu čestného vyhlásenia, zároveň vzniká nárok Úrady vlády Slovenskej republiky na úhradu zmluvnej pokuty vo výške 10 % z celkovej ceny za plnenie v zmysle Rámcovej dohody.
4. som uvedomený s právnymi následkami vedome nepravdivého čestného vyhlásenia, ktoré súčasne môže byť kvalifikované ako priestupok vyskytujúci sa na viacerých úsekoch správy podľa § 21 ods. 1 písm. f) zákona č. 372/1990 Zb. o priestupkoch v znení neskorších predpisov, pokiaľ následok vedome nepravdivého čestného vyhlásenia nezakladá kvalifikáciu činu prísnejšie trestného. Týmto nie je dotknutá zodpovednosť za priestupok alebo delikt, vrátane uloženia opatrenia podľa § 21 až 23 zákona č. 289/2016 Z. z.

|  |  |
| --- | --- |
| V Bratislave, dňa  |  |

|  |  |
| --- | --- |
| **Zmluvný partner Úradu vlády Slovenskej republiky** |  |

1. v rozsahu meno a priezvisko, adresa pobytu, dátum narodenia [↑](#footnote-ref-1)
2. V prípade skupiny dodávateľov podáva čestné vyhlásenie každý člen skupiny dodávateľov. [↑](#footnote-ref-2)